**Simon Singh** (født 19. september 1964) er en britisk forfatter av indisk opprinnelse som har spesialisert seg på matematiske og naturvitenskaplige temaer skrevet i en populærvitenskapelig form. Han har skrevet *Fermats siste teorem*, *Koder* og *Big Bang*. Han har også skrevet boken *Bløff eller behandling?: Alternativ medisin under lupen* sammen med Edzard Ernst som er professor i alternativ behandling.

Liv og virke
------------

Singhs foreldre innvandret fra Punjab i India til Storbritannia i 1950. Han er den yngste av tre brødre, den eldste er Tom Singh, grunnlegger av den britiske butikkjeden New Look. Han vokste opp i Wellington i Somerset.

Singh studerte ved University of Cambridge, der han tok en doktorgrad i partikkelfysikk.

Singh ble etter hvert ansatt i BBCs avdeling for vitenskapformidling. I 1996 regisserte han *Fermat’s Last Theorem*, en dokumentar om verdens mest beryktede matematiske problem (dokumentaren vant en BAFTA). Denne historien er også temaet for Singhs første bok, *Fermats siste sats*. Dette var den første boken om matematikk som ble nummer en på bestselgerlistene i England.

I 1997 begynte Singh arbeidet på sin andre bok, *Koder*, en historie om koder og kodeknekking. I boken forklares vitenskapen bak koder og kryptografiens påvirkning på historien, i tillegg hevder boken at kryptografi er viktigere i dag enn noensinne. *Koder* førte til at Singh vendte tilbake til fjernsyn som programleder for *The Science of Secrecy*.

I oktober 2004 publiserte Singh boken *Big Bang*, der historien til universet fortelles. I denne boken følger Singh de utrolige historiene til mange av menneskene som har bidratt i å pusle sammen historien om universet.

### Katie Melua

Han fikk uventet oppmerksomhet i 2005 da han kommenterte Katie Meluas sang «Nine Million Bicycles» ved at sangteksten var ikke helt nøyaktig til størrelsen til det observerbare universet. Singh foreslo korrigert tekstlinje hvor han benyttet verdien av 13,7 milliarder lysår ved at det tok med i beregningen for universets ekspansjon, den medbevegelige avstanden til enden av det observerbare universet er 46,5 milliarder lysår. BBC Radio 4 førte Melua og Singh sammen i et radioprogram hvor Melua spilte inn en endret versjon av sangen med Singhs bidrag.

### Saksøkt av kiropraktorer

Simon Singh, 2005
Den 19. april 2008 trykte *The Guardian*s Singhs spalte «Beware the Spinal Trap», en artikkel hvor han var kritisk til kiropraktikk som behandling, og det førte til at Singh ble saksøkt for ærekrenkelse (injurier) av den britiske kiropraktorforeningen (British Chiropractic Association, BCA). Artikkelen var en videreutvikling av en bok som Singh og Edzard Ernst hadde utgitt, *Trick or Treatment? Alternative Medicine on Trial*, og kom med ulike utsagn om mangelen på nytten av kiropraktikk "for slike problemer som øreinfeksjon og spedbarnskolikk:"

> Du kan tro at moderne kiropraktorer begrenser seg selv til å behandle ryggeproblemer, men faktisk har de fortsatt en rekke ganske sprø ideer. Fundamentalistene argumenterer at de kan behandle hva som helst. Og selv om mer moderate kiropraktorer har ideer over deres stasjon. Britiske kiropraktorforening hevder at deres medlemmer kan behandle spedbarnskolikk, problemer med soving og amming, hyppige øreinfeksjoner, astma og langvaring gråting, selv om det ikke er et døyt bevis. Denne organisasjonen er det respektable ansiktet til den kiropraktiske profesjon og er likevel tilfreds med å fremme uhederlige behandlinger.
> 
> 
> 

Da saken først ble ført mot ham, støttet avisen Singh. *Nature Medicine* noterte at saken hadde samlet omfattende støtte for Singh, foruten også at det kom krav om endringer i Englands kontroversielle injurielovgivning. Kjendiser som Ricky Gervais og Stephen Fry gikk i bresjen for et stort opprop for at de britiske injurielovene må holdes utenfor vitenskapen. En rekke kjente vitenskapsmenn har også sluttet seg til oppropet. Edzard Ernst, Singhs kollega, skrev at «Innen helsevesenet oppstår det uenigheter hele tiden, men det er helt uholdbart å ty til personangrep eller til rettssystemet. For å løse uenighetene må vi ha åpen diskusjon om vitenskapelige fakta. Dersom vi forbigår denne prosessen setter vi ytringsfriheten og medisinske fremskritt i fare.» 

For å forsvare seg selv måtte Singh betale juridiske utgifter på titusener av pund, men saken ble en katalysator for endringer av lovgivningen hvor samtlige britiske politiske partier ved valget i 2010 kom med bekreftelser om endringer. Den 25. april 2013 ble *Defamation Act 2013* sendt over til dronningen for signatur og ble lov. Hensikten med den nye loven var å «sikre at det var en rettferdig balanse mellom retten til ytringsfrihet og beskyttelse av omdømme.» I retten vant Singh til sist en klar seier.

Bibliografi
-----------

* *Fermats siste sats* (2004)
* *Koder: skjulte budskap fra det gamle Egypt til kvantekryptografi* (2006)
* *Big Bang : tidenes viktigste vitenskapelige oppdagelse og hvorfor du bør kjenne til den* (2008)
* *Bløff eller behandling? : Alternativ medisin under lupen* (2012), sammen med Edzard Ernst

Referanser
----------

1. ↑   Archive of Fine Arts, abART person-ID 152299[Hentet fra Wikidata]
2. ↑   Internet Speculative Fiction Database, ISFDB forfatter-ID 37402, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 30. mars 2015[Hentet fra Wikidata]
4. ↑   Vinod Varshney, «First Leelavati Prize Goes to Simon Singh», utgitt 6. august 2010, besøkt 4. november 2018[Hentet fra Wikidata]
5. ↑   ima.org.uk, besøkt 20. juli 2022[Hentet fra Wikidata]
6. ↑  Singh, Simon (1991): *Heavy flavour physics at the CERN PP̄ collider* (PhD-avhandling). Universitetet i Cambridge.
7. ↑  Singh, Simon (30. september 2005): «Katie Melua's bad science». London: *The Guardian*.
8. ↑  Lineweaver, Charles; Tamara M. Davis (2005): "Misconceptions about the Big Bang". *Scientific American*.
9. ↑  «Listen Again». Today Programme. BBC Radio 4. 15. oktober 2005.
10. 1 2  Singh, Simon (19. april 2008): «Beware the spinal trap». London: *The Guardian*. Arkivert fra originalen den 13. november 2008. Gjenopprettet den 15. april 2010
11. ↑  «Comment is Free», *The Guardian*
12. ↑  Eden, R (16. august 2008): "Doctors take Simon Singh to court". *The Daily Telegraph*.
13. ↑  Originalsitat: «You might think that modern chiropractors restrict themselves to treating back problems, but in fact they still possess some quite wacky ideas. The fundamentalists argue that they can cure anything. And even the more moderate chiropractors have ideas above their station. The British Chiropractic Association claims that their members can help treat children with colic, sleeping and feeding problems, frequent ear infections, asthma and prolonged crying, even though there is not a jot of evidence. This organisation is the respectable face of the chiropractic profession and yet it happily promotes bogus treatments.» Oversettelse ved Wikipedia.
14. ↑  Boseley, Sarah (14. mai 2009): «Science writer accused of libel may take fight to European court». London: *The Guardian* (UK)
15. ↑  Laursen, Lucas: «The Great Beyond: Chiropractic group advises members to 'withdraw from the battleground'». *Nature.com*.
16. 1 2  «Saksøkt for å slakte kiropraktikk mot astma», *VG* 5.juni 2009
17. ↑  British Parliament (25. april 2013). "Defamation Act 2013" Arkivert 19. september 2012 hos Wayback Machine..
18. ↑  «Science writer wins 'fair comment' appeal», *The Independent* 1. april 2010

Eksterne lenker
---------------

* (en) Offisielt nettsted Rediger på Wikidata

* (en) Simon Singh – kategori av bilder, video eller lyd på Commons Rediger på Wikidata
* (en) Simon Singh på Internet Movie Database Rediger på Wikidata
* (en) Simon Singh på Twitter Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii
 |